Gansbaai Courant -Nuwe fondsinsamelingsprojek Tekkie Tax | Xplorio Xplorio
Nuwe fondsinsamelingsprojek Tekkie TaxPublished: 23 May 2013, By: Gansbaai Courant, Category: Gansbaai Community
Vir die eerste keer het Suid-Afrika ’n fondsinsamelings projek waar die publiek self kan kies wie by hulle donasie baatvind. Daar sal 5 verskillende plakkers wees (selfs een vir jou selfoon!) en jy kan besluit waar jou hart lê, hetsy dit diere, bejaardes, kinders, persone wat gestremd is of dalk selfs onderwys en opleiding is.
Dienslewering aan persone met Gestremdheid
Nou kan jy gee waar jou hart lê . . . en dit hoef nie net vir een van die afdelings te wees nie!
Tekkie Tax is ’n jaarlikse fondsinsamelingsprojek vir ’n groot verskeidenheid van ons land se grootste, kleinste en mees betroubare welsynsorganisasies. Die projek (en sy bankrekening!) word nie deur net een welsynsorganisasie alleen beheer nie en elkeen van die deelnemende organisasies sal deel in die opbrengs en sukses van die projek.
Annelise de Jager, projekorganiseerder sê: “Daar is te veel voorbeelde van welsynsorgnisasies wat groot bedrae geld verloor het in onsuksesvolle pogings om fondse in te samel. Die Tekkie Tax veldtog gee ’n geleentheid aan selfs die kleinste organisasie in ons land om deel te wees van ’n nasionale fondsinsamelingprojek met 0% risiko en maksimum voordele. Die geheel is groter as die som van die deler – ek glo dat as ‘n span kan welsynsorganisasies in Suid-Afrika veel meer vermag as elkeen se individuele pogings saamgevoeg word. Die publiek kan natuurlik ook betrokke raak. The Marketing Team is op soek na 'n kontakpersoon in elke maatskappy in SA, ongeag van hoe groot of klein die maatskappy is. Individue word uitgenooi om te registreer op die Tekkie Tax webtuiste waar hulle 'n vorm kan invul om seker te maak dat hulle maatskappy deel sal wees van hierdie dag.
So waar jy ookal is, maak 'n nota in jou dagboek van Tekkie Tax wat sal plaasvind op Vrydag 31 Mei. Kry jou tekkies gereed vir die dag, besluit watter een (of meer) van die 5 plakkers jy wil kry en maak seker dat jy die klein plakker op jou selfoon plak sodat jy vir die hele wêreld kan wys waar jou hart lê en dat jy jou tax vir daardie organisasie/s betaal het.
Van nou af betaal ons almal tax met 'n glimlag! Vir meer inligting kontak 012-663 8181 of besoek www.tekkietax.co.za. SUBSCRIBE TO XPLORIO SHARE THIS POST: Email Facebook Twitter Information